Комплекс сара урындағы хакимиәт хеҙмәткәрҙәре һәм ауыл активистары менән янғынға ҡаршы хеҙмәт вәкилдәре осрашыуы менән дауам итте. Ауыл ерендә урындағы халыҡ менән профилактик сараларҙы улар һәр ваҡыт бергә үткәрә. Был көндө лә улар бергәләп ҡышҡы осорҙа янғынға ҡаршы режим буйынса йорттар буйлап йөрөп сыҡты. Айырым иғтибарҙы күп балалы һәм ауыр тормош шарттарына эләккән ғаиләләргә бүлде. Белгестәр етешһеҙлектәрҙе асыҡланы, кәңәштәр бирҙе, янғындарҙы иҫкәртеүсе махсус ҡорамалдарҙың йорттарҙа булыуын тикшерҙе.